b'\n_START_ARTICLE_\nH\xc3\xa4sselbyn linna\n_START_PARAGRAPH_\nH\xc3\xa4sselbyn linna (ruots. H\xc3\xa4sselby slott) on linna Tukholman H\xc3\xa4sselby G\xc3\xa5rdin kaupunginosassa, H\xc3\xa4sselby-V\xc3\xa4llingbyn kaupunginosa-alueella. Bonden suku k\xc3\xa4ytti linnaa l\xc3\xa4hes kolmensadan vuoden ajan. Nykyisin linna toimii pohjoismaisena konferenssikeskuksena._NEWLINE_Linnan rakennuttamisen aloitti valtaneuvos Carl Bonde 1640-luvun alkupuolella, ja alkuper\xc3\xa4isen\xc3\xa4 arkkitehtina toimi todenn\xc3\xa4k\xc3\xb6isesti Simon de la Vall\xc3\xa9e. Ty\xc3\xb6t\xc3\xa4 jatkoi my\xc3\xb6hemmin Jean de la Vall\xc3\xa9e, ja linna valmistui vuoden 1660 tienoilla. Sit\xc3\xa4 on kunnostettu tulipalojen j\xc3\xa4lkeen vuosina 1731 ja 1860. Tukholman kaupunki osti rakennuksen vuonna 1931. Vuosina 1961\xe2\x80\x931963 se restauroitiin ja muutettiin pohjoismaisten p\xc3\xa4\xc3\xa4kaupunkien kulttuurikeskukseksi. Linnan puistoon rakennettiin arkkitehti S\xc3\xb6ren Thurellin piirt\xc3\xa4m\xc3\xa4 erillinen konferenssisiipi vuonna 1986.'